kardosdrur/scandi-wiki huggingface dataset:
Gregor Lysbringeren

Gregor Lysbringeren (Gregorius Illuminator (latin), Gregor Lusavorich (armensk), Gregorius af Armenien), 240 – 332, grundlagde den kristne kirke i Armenien. Siden led han martyrdøden og blev helgenkåret.

Den armenske konge Trdat III (Tiridate 287 -337) var hedning, men blev omvendt til kristendommen af Gregor Lysbringeren omkring 301.

Traditionen fortæller, at kongen var syg. På det tidspunkt var han stadig hedning, og han havde fængslet Gregor. Da kongen nu hørte, at kun Gregor kunne helbrede ham, blev han sat fri og bad for kongen, som blev rask. Herefter omvendte kongen sig til kristendommen og blev døbt. Kongen og Gregor skal have gjort kristendommen til statsreligion i Armenien, hvorfor Gregor i armensk tradition bærer navnet Lysbringeren. Den officielle overgang til kristendommen skete efter traditionen i 301, hvor Trdat III proklamerede kristendommen som statsreligion.

Se også 
 Den Armenske Apostolske Kirke

Eksterne henvisninger/kilder 

 Armeniens historie, artikel af Karekin Dickran – den Armenske Apostoliske Kirkes leder Karekin II  på Dansk Armeniermissions hjemmeside
 Legenden om Gregorius af Armenien (1860), digitaliseret af Projekt Runeberg

Kristendom
Personer fra Armenien
EM i badminton

Europamesterskabet i badminton er afholdt hvert andet år siden 1968, arrangeret af Badminton Europe. Ved de første to EM blev der kun spillet om de individuelle titler (dvs. herresingle, damesingle, herredouble, damedouble og mixed double), men fra 1972 er der tillige spillet om europamesterskabet for hold.

Værtsbyer

Individuelle resultater

Herresingle

Medaljevindere

Nationsfordeling 

Medaljefordeling på nationer i perioden 1968−2017.

Damesingle

Medaljevindere

Nationsfordeling 

Medaljefordeling på nationer i perioden 1968−2017.

Herredouble

Medaljevindere

Nationsfordeling 

Medaljefordeling på nationer i perioden 1968−2017.

Damedouble

Medaljevindere

Nationsfordeling 

Medaljefordeling på nationer i perioden 1968−2017.

Mixed double

Medaljevindere

Medaljestatistik 

Medaljefordeling på nationer i perioden 1968-2017.

Holdresultater

EM for mixed hold

Kilde / ekstern henvisning 
 European Badminton Union 

 
Etableret i 1968
Romano Prodi

Romano Prodi (født d. 9. august 1939, i Scandiano, Italien) er italiensk politiker og professor. Han var formand for Europa-Kommissionen fra 1999 til 2004 og har været Italiens premierministre to gange, først fra 18. maj 1996 til 21. oktober 1998 og derefter fra 17. maj 2006 til 8. maj 2008. Prodi betragtes som grundlæggeren af den italienske centrum-venstre-koalition og som en af de mest fremtrædende og ikoniske skikkelser fra den anden republik. Han er ofte blevet kaldt  Il Professore ("Professoren") på grund af sin akademiske karriere.

Biografi 
Prodi er akademisk uddannet ved det katolske universitet i Milano, hvor han færdiggjorde sit jurastudium i 1961, og derefter har han blandt andet videreuddannet sig ved London School of Economics under Basil Yamey, professor i industriel økonomi. 

Prodi har været professor i industriel organisation og politik ved universitetet i Bologna fra 1971 til 1999 samt været gæsteprofessor ved Harvard University og Stanford Research Institute i USA.

Han har været gift siden 1969 med Flavia Franzoni. De har to sønner, Giorgio og Antonio. Familien er bosiddende i Bologna.

Politisk karriere 
Han var italiensk industriminister i 1978, ministerpræsident 1996-1998 og den tiende formand for EU-kommissionen i perioden 1. september 1999 til 30. oktober 2004.

Efter det italienske valg i 2006 blev han på ny valgt til ministerpræsident. 21. februar 2007 indgav han sin afskedsbegæring efter at have lidt et stort nederlag i Senatet på et vigtigt udenrigspolitisk spørgsmål. Efter samtaler med præsident Giorgio Napolitano og lederne af sin centrum-venstre-koalition samt tillidsafstemninger i begge parlamentets kamre forblev han imidlertid på posten.

Den 24. januar 2008 tabte Prodi et mistillidsvotum i Senatet, efter at midterpartiet Popolari UDEUR havde trukket sig fra Prodis koalition som følge af en korruptionssag mod partiets leder Clemente Mastella, der indtil da havde været justitsminister.

Æresbevisninger 
Romano Prodi er siden den 16. oktober 2004 Kommandør af Storkorset af Trestjerneordenen.

Referencer

Eksterne henvisninger 

EU hjemmeside om Prodi

Politikere fra Italien
Italiens premierministre
Europa-Kommissionsformænd
Europa-Kommissærer fra Italien
Europa-Kommissærer 1999-2004
Kommandører af Storkorset af Trestjerneordenen
Professorer fra Italien
Dachau koncentrationslejr

Dachau () var den første nazistiske koncentrationslejr. Den lå i Sydtyskland nær byen Dachau omkring 16 kilometer nordvest for München. Lejren blev indrettet i et nedlagt krudtværk og taget i brug 22. marts 1933, samme år, som Hitler kom til magten i Tyskland. Mere end 200.000 fanger fra omkring 30 lande var indsat i Dachau.

I juli 1936, lige inden Olympiaden i Berlin, blev 120 hjemløse samlet op fra gaderne og sendt til Dachau. De fleste koncentrationslejre blev rejst i nærheden af stenbrud; i Dachau-lejren var det værste arbejdssted grusgraven, hvor nu karmeliterklosteret ligger. 

Dachau og den meget større udryddelseslejr Auschwitz blev prototyper for de nazistiske koncentrationslejre. Organisationsstrukturen, grundplanen og den generelle opbygning af lejren blev udviklet af den første lejrkommandant Theodor Eiche, der senere blev overinspektør for alle koncentrationslejrene i Tyskland.

I 1937 var der 13.260 fanger i lejren, medregnet tyske kommunister og socialdemokrater, Jehovas vidner, romaer og homoseksuelle. Dachau tjente også som lejr for kristne samvittighedsfanger, og var oplæringscenter for SS-vogtere. Et nyt krematorium blev rejst i 1942 for at fjerne det øgende antal ofre for tyfus, sult og henrettelser. Fanger i Dachau blev også udsat for medicinske eksperimenter, og hundredvis omkom eller blev permanent invalide som en følge af disse eksperimenter.  Det fremgår af lejrens protokoller, at omkring 30.000 blev dræbt fra 1941 til 1945.

Den 29. april 1945 overgav lejrens SS-vagter sig til den amerikanske 7. armé. Omkring 32.000 fanger blev befriet. Ude af sig selv af sorg og vrede henrettede fanger og amerikanske soldater omkring 520 tyske soldater, der havde overgivet sig. 

De henrettede naziledere fra Nürnbergprocessen, deriblandt Hans Frank og Joachim von Ribbentrop, blev kremeret i Dachau-lejren,  hvorefter deres aske blev tømt i åen Wenzbach, der løber ud i floden Isar i München. 

Det 100 kg tunge skilt med ordene Arbeit macht frei (= Arbejde frigør) fra lejrens port blev stjålet, men efter 2-3 år genfundet før julen 2016, under en presenning ved en skydebane på Gaupås i bydelen Arna i Bergen.

Galleri

Noter

Eksterne henvisninger 

Koncentrationslejre i Tyskland
Bayerns historie
John Belushi

John Adam Belushi (født 24. januar 1949, død 5. marts 1982) var en amerikansk skuespiller og komiker. Belushis far var en albansk immigrant, Adam Belushi, der i 1934 som 15-årig forlod sin fødeby, Qytezë. Moren blev født i USA af albanske immigranter, som den ældste i en søskendeflok på fire. Belushi voksede op uden for Chicago i byen Wheaton i Illinois, hvor han i high school spillede amerikansk fodbold, og siden gik på University of Wisconsin-Whitewater og College of DuPage i nærheden af Chicago. Belushis bror, James Belushi, er også en succesrig skuespiller og komiker.

Belushis første store gennembrud som komiker var i 1971, hvor han blev optaget i komikertruppen The Second City i Chicago. Takket være sin vellignende karikatur af sangeren Joe Cockers intense sceneoptræden, deltog han i teateropførelsen af National Lampoons Lemmings i 1972 (hvori også Chevy Chase medvirkede).

Fra 1973 til 1975 blev National Lampoon sendt i Radio Hour, et halvtimes komisk radioprogram, der blev udsendt over hele USA, på omkring 600 radiostationer. Da den oprindelige instruktør stoppede i 1974, tog Belushi over indtil programmet blev nedlagt. Andre medvirkende i programmet var Gilda Radner, Bill Murray, Brian Doyle-Murray, Richard Belzer og Chevy Chase, der alle senere optrådte i Saturday Night Live (SNL). Belushi giftede sig med Judy Jacklin, en af Radio Hours producenter. En række komiske indslag, der først blev opført i Radio Hour, blev senere omdannet til sketcher i SNL i dets første sæsoner.

Belushi blev berømt i USA for sit arbejde i Saturday Night Live, hvor han i 1975 blev optaget som en af de oprindelige medvirkende. Mellem tv-programmets sæsoner indspillede han en af sine bedst kendte film, Animal House. I 1979 forlod han Saturday Night Live for at blive filmskuespiller på fuld tid, og medvirkede i en række film, blandt andre Blues Brothers (med Dan Aykroyd). Lp'erne med musikken til både Animal House og Blues Brothers blev nummer et på hitlisterne i USA, hvilket gjorde Belushi til den hidtil eneste udøvende kunster, der for en tid var øverst på både musik- og filmhitlisterne.

Han var kendt for sine drukture og brug af narkotika, hvilket endte med at koste ham livet. Den 5. marts 1982 blev Belushi i en alder af 33 år fundet død i et hotelværelse i Chateau Marmont på Sunset Boulevard i Los Angeles, Californien. Dødsårsagen var en såkaldt Speedball, en dødelig indsprøjtning af kokain og heroin.

John Belushi er begravet på Abel's Hill Cemetery, Martha's Vineyard, Massachusetts. Hans gravsten bærer indskriften "I may be gone, but rock n roll lives on" ("Godt nok er jeg gået bort, men rock n roll lever videre").

Filmografi 
 Tarzoon: Shame of the Jungle (1975) (stemme i amerikansksproget udgave)
 Animal House (1978)
 The Rutles: All You Need Is Cash (1978)
 Goin' South (1978)
 Old Boyfriends (1979)
 1941 (1979)
 Blues Brothers (1980)
 Continental Divide (1981)
 Neighbors (1981)

Eksterne henvisninger 

 
 

Skuespillere fra Illinois
Hollywood Walk of Fame
Emmy-vindere
Personer fra Chicago
Takeji Tomita

Takeji Tomita (født 3. februar 1942) er en japansk 7. dan aikido underviser der har boet i Sverige siden 1969.

Han blev født i byen Hamamatsu i Shizuoka-præfekturet. Han begyndte at træne aikido på universitetet i 1961, fortsatte året efter til Aikikai Honbu-dojo i Tokyo, og blev så uchi-deshi under Morihei Ueshiba i Iwama. Et halvt år efter Morihei Ueshibas død, flyttede han til Sverige.

Eksterne henvisninger 

Sportsfolk fra Japan
Aikidoudøvere
Champion Sound

Champion Sound er den eneste udgivelse fra duoen Jaylib (Madlib & J. Dilla).
Albummet blev produceret uden at kunstnerne var sammen i lange perioder, numrene blev opbygget langsomt, og sendt frem og tilbage over lang afstand, da Dilla boede i Detroit og Madlib boede i Los Angeles

Nummerliste 
L.A. to Detroit
McNasty Filth (featuring Frank-N-Dank)
Nowadayz
Champion Sound
The Red
Heavy
Raw Shit (featuring Talib Kweli)
The Official
The Heist
The Mission
React (featuring Quasimoto (Madlib))
Strapped (featuring Guilty Simpson)
Strip Club
The Exclusive (featuring Percee P)
Survival Test
Starz
No Games

Album fra 2003
Det danske Stålvalseværk

Det Danske Stålvalseværk blev etableret 1940 i Frederiksværk.

Formålet var at få en leverandør af stål til den danske industri. Repræsentanter fra skibsværfterne var stærkt repræsenteret i selskabet med A.P. Møller (bl.a. Odense Stålskibsværft) og H.P. Christensen (Helsingør Skibsværft) i spidsen – sidstnævnte bestyrelsesformand indtil han trådte tilbage som 85-årig i 1972.

Produktionen startede op i 1943, og værket leverede en stor del af landets forbrug af stål under 2. Verdenskrig. I 1945 leverede værket 22.000 tons færdigvarer af profilstål, mens landet kun importerede 16.000 tons.

I 1949 blev værket udvidet, hvorefter der tillige kunne leveres plader.

Værket var tæt på konkurs i 1950, men Koreakrigen ændrede konjunkturerne, og værket blev i de følgende år en ualmindelig god forretning. Det blev yderligere udvidet adskillige gange. Blandt andet med et kontinuerligt værk for profiljern som bliver kaldt kontiværket i 1965. Senere blev der bygget et elektrostålværk.

Virksomheden oplevede nogle turbulente år i 1980'erne og 90'erne, og endte med en konkurs i foråret 2002, hvorved over 1000 ansatte mistede deres arbejde.

Senere historie 
Senere i 2002 overtog den russiske erhvervsmand og prins Piotr Galitzine værket, produktionen blev genoptaget, under navnet Dan Steel A/S og adskillige af de gamle medarbejdere genansat. I efteråret 2004 solgte Galitzine dog en del af værket fra, det såkaldte elektroværk, til ligeledes russiske Aleksander Denisov.

Værket er Frederiksværks største arbejdsplads. Omkring 2020 havde værket 480 ansatte og omsatte for 2,3 mia kr. 180 skibe med materiale fra Rusland anløber værket hvert år.

Referencer

Se også 
 Vort værk - film fra 1976

Eksterne kilder/henvisninger 
 DanSteel A/S 
 Jørgen Burchardt: "Stålets mænd. Det danske Stålvalseværk 1940-1962." 2009 https://ereolen.dk/ting/object/870970-basis%3A51330277 

Etableret i 1940
Frederiksværk
Stålvalseværk
Stål
The Blueprint

The Blueprint er et album fra 2001 af rapperen Jay-Z. Blueprint blev efter sigende lavet på 2 dage, da Jay-Z skulle bruge sin tid i retten. Dette kan høres på albummet, der er meget personligt, Jay-Z forsvarer angreb fra bl.a. Nas & Mobb Deep.
Albummet har sammen med Reasonable Doubt modtaget de bedste anmeldelser i Jay-Zs karriere.

Nummerliste 

 "The Ruler's Back"
 "Takeover"
 "Izzo (H.O.V.A.)"
 "Girls, Girls, Girls"
 "Jigga That Nigga"
 "U Don't Know"
 "Hola' Hovito"
 "Heart of the City (Ain't No Love)"
 "Never Change"
 "Song Cry"
 "All I Need"
 "Renegade" (featuring Eminem)
 "Blueprint (Momma Loves Me)"

Album fra 2001
Jay-Z-album
Rapalbum
Dachau (flertydig)

Dachau henviser til forskellige artikler:
 Dachau – by i delstaten Bayern i Tyskland
 Landkreis Dachau – landkreis i delstaten Bayern i Tyskland
 Dachau (koncentrationslejr) – tysk koncentrationslejr.
 Dachau (massakre) – amerikansk massakre på tyske soldater under anden verdenskrig i 1945.
College of Arms

College of Arms er det engelske heroldskollegium og har til huse i Queen Victoria Street i London.

Kollegiet regulerer heraldiske spørgsmål indenfor sit myndighedsområde, som omfatter England, Wales og Nordirland, mens Skotland hører under Lord Lyon.

Se også 
 Heraldik

Referencer

Ekstern henvisning 
 www.burkespeerage.com

Heraldik
Kultur i Storbritannien
Storbritanniens historie
Britiske myndigheder
Lad de små børn

Lad de små børn (eng. titel: Aftermath) er en dansk film fra 2004, instrueret af Paprika Steen efter manuskript af Kim Fupz Aakeson.

Medvirkende
Sofie Gråbøl som Britt
Mikael Birkkjær som Claes
Søren Pilmark som Niels, Nis eller Nisse
Karen-Lise Mynster som Anette
Laura Christensen som Malene
Lars Brygmann som chef der hvor Britt arbejder
Carsten Bjørnlund som Ulrik

Eksterne henvisninger 
 

Danske film fra 2004
Dramafilm fra Danmark
Film instrueret af Paprika Steen
Mørke (film)

Mørke er en dansk film fra 2005, instrueret af Jannik Johansen, der også har skrevet manuskript med Anders Thomas Jensen.

Medvirkende

Eksterne henvisninger 
 

Film fra Danmark (administrationskategori)
Danske film fra 2005
Dansksprogede film
Jes Holtsø

Jes Holtsø (født 30. december 1956 i København) er en dansk scenograf, skuespiller og sanger.

Karriere 
Jes Holtsø spillede med i langt de fleste af filmene med Olsen-banden, hvor han i rollen som Børge var en vigtig figur medvirkende til mange af bandens kup. Endvidere medvirkede han op gennem 1970'erne i serien Huset på Christianshavn samt i filmen Ballade på Christianshavn fra 1971 som flyttemand Olsens søn William. Herudover har han også haft en enkelt rolle i filmen Stine og drengene fra 1969.

Udover at være skuespiller var han også rekvisitør i Olsen-banden ser rødt.

I 2009 deltog han som sanger i tv-programmet Talent 2009 akkompagneret af Morten Wittrock, hvor han fremførte sangene "She Is My Shelter", "What's This Road" og "Strong", og han ytrede i den forbindelse ønske om at få lov at synge noget mere og igen at blive brugt som skuespiller. Han kom videre til finalen og blev placeret som nummer fem.

Talentkonkurrencen formåede at sætte så meget fokus på Jes Holtsø, at han i foråret 2010 udkom med sit første selvbetitlede album, produceret af Morten Wittrock. Albummet fik 5 stjerner i BT og Berlingske Tidende samt 4 stjerner i Politiken og Ekstrabladet.

i 2012 udkom albummet Big Easy med musik og produceret af Morten Wittrock. Albummet modtog 5 stjerner i Berlingske, og Jes Holtsø fik prisen "Årets Danske Blues navn" 2012 og nominering til Danish Music Awards Folk 2012. Holtsø og Wittrock blev i 2013 nomineret til en Danish Music Award for Årets Danske Bluesudgivelse. Holtsø og Wittrock udgav i 2015 albummet Glemte Nætter og i 2018 Det´ Altid Nu.

Film

Diskografi 
 Jes Holtsø (2010)
 Big Easy (2012)

Med Holtsø og Wittrock
 Glemte nætter (2015)
 Det’ altid nu (2018)

Referencer

Eksterne henvisninger 
 
 holtsøwittrock.dk 
 Jes Holtsø als Børge, olsenbandenfanclub.de 

Personer fra København
Skuespillere fra Danmark
Bluesmusikere fra Danmark
Talent Danmark
Heinrich Eddelien

Matthias Heinrich Elias Eddelien (22. januar 1802 i Greifswald – 24. december 1852 i Stuer, Mecklenburg-Schwerin) var en dansk historiemaler af tysk herkomst.

Eddelien ankom som ung til København, blev 1821 optaget på Det Kongelige Danske Kunstakademi og studerede her under Christoffer Wilhelm Eckersberg blandt andre. Han vandt akademiets store guldmedalje 1837, og var 1839-1843 på studierejse i Italien og Tyskland.

Eddelien malede portrætter, alterstykker og dekorationsmalerier (blandt andre det pompejanske gemak i Christian VIII's Palæ på Amalienborg).

Hans hovedværk er udsmykningen af Christian IV's Kapel i Roskilde Domkirke. Det anstrengende arbejde her forværrede dog en allerede begyndende lammelse i højre arm. Han døde på kurophold i Bad Stuer i Mecklenburg.

Ekstern henvisning 
 

Malere fra Danmark
Danskere i 1800-tallet
Callgirl

Begrebet Callgirl bruges om en prostitueret, der yder sin service ved, i modsætningen til en almindelig prostitueret, at komme ud til kunden. En callgirls arbejde kan være meget forskelligt fra kunde til kunde. Nogle kunder ønsker bare at sidde og snakke, mens andre vil have sex for deres penge. En callgirls løn er afhængig af hvor mange, der ringer til hende.

 
Sexologi
FDJ

FDJ kan henvise til:

 Freie Deutsche Jugend - en (øst-)tysk ungdomsorganisation
 Flensborg Danske Journalistforening
 Française des Jeux - en fransk lotterivirksomhed
 FDJ (cykelhold) - et pro tour cykelhold, sponseret af Française des Jeux
Siegfried Jerusalem

Siegfried Jerusalem (født 17. april 1940) er en tysk operatenor.

I sin aktive karriere optrådte han i de fleste Richard Wagner operaer og blev betragtet som en ægte heltetenor.

Han studerede klaver, violin og fagot ved Folkwang Schule i Essen og fik sit gennembrud som sanger i Bayreuth i 1977.

Han har sunget ved flere lejligheder i Danmark.

Han forlod scenen i 1999 og er i dag ansat som sangpædagog ved Musikhøjskolen i Nürnberg.

Sangere fra Tyskland
VQ

VQ – Videnskabsquiz for hele hjernen var et dansk underholdningsprogram som første gang blev sendt på DR1 i april 2006. Værterne for programmet hed Puk Elgård og Peter Hald.

To deltagere med hver sit speciale bliver i første del af programmet begge udspurgt af værten indenfor eget fagområde, hvorefter anden del består af en almen viden-del taget fra det naturvidenskabelige område. Der afsluttes med en lille finale-opgave, hvor vinderen kan gå hjem med det beløb i kontanter, som vedkommende har sparet op i løbet af programmet.

Eksterne henvisninger 
Programmets hjemmeside

DR-programmer
Tv-serier fra 2000'erne
Tv-quizzer
Fingerhøvl

En fingerhøvl eller violinhøvl er en meget lille høvl til brug for violinbyggere eller lignende.

Violinbyggere i København og omegn har ingen specielle navne for dem, men kalder dem høvle, slet og ret – uanset størrelse eller form – et forhold der ikke er helt ualmindeligt. Det er trods alt ikke alt værktøj der har fået påhæftet særlige betegnelser.

På engelsk benævnes de thumb planes og i USA finger- eller palm planes, altså hhv. "tommelfingerhøvl", fingerhøvl eller "håndfladehøvl" (håndfladehøvlen er en af de større, bagtil med en ombukket støtte for hånden), medens tysk har benævnelsen Wölbungshobel, der af violinbygger Jørgen Nielsen, København er oversat til hvælvingshøvl.

På grund af den ringe størrelse er huset som oftest fremstillet i metal, gerne en messinglegering, hvis ikke violinbyggeren selv har fremstillet den af et andet materiale. En af dem er Erik Hoffmann, der har en lavet af et topnøglehoved med messingsål, eller han har fremstillet andre høvle af andre materialer, angiveligt fordi de købte er for dyre og man alligevel skal bruge timer på at få dem til at gå. – Så hellere bruge tiden på at lave et ordentligt stykke værktøj og spare pengene.

Huset på høvlene har tit en nærmest ægoval form, det som Greber (1956) kalder skibsform. 

I Cremona, Italien, opbevares i Stradivarius' museum et sæt bestående af 6 små – af Greber benævnt – blokhøvle, eller fingerhøvle, de to af jern, de fire af messing. De mindste fingerhøvle er ikke længere end ca 1½ – 2 cm. Det fremgår, at jernet er fastgjort med klap og fingerskrue. Klappen ser ud til at være hængslet til vangerne. Violinhøvle fås med både plan og krum sål; de anvendes først og fremmest til høvling af dæk og bund, både udvendig og indvendig.

Eksterne henvisninger 
 Greber, Josef M: Die Geschichte des Hobels, Zürich 1956
 http://www.baskholm.dk/haandbog/haandbog.html 

Træhøvle
Chefsergent

En chefsergent, også uofficielt omtalt kronesergent, er en M232-stilling i Forsvaret. Chefsergenten har den højeste rang i sergentgruppen og vil typisk have været seniorsergent i 10-12 år først. Der fandtes pr 1. juli 2014, 208 chefsergenter i Forsvaret.

Graden anvendes også i Beredskabsstyrelsen for en mellemleder med særligt ansvar og høj anciennitet i sergentgruppen.

Sammenligning med udlandet 
I NATO er rangkoden OR-9 tilknyttet chefsergentgraden. Denne kode tilkendegiver rangforholdet for militære ansatte imellem på tværs af medlemslandene.Titlen svarer til Warrant Officer class I i den British Army og Royal Navy (2004), Master Aircrew i Royal Air Force, Oberstabsfeldwebel i Bundeswehr og Oberstabsbootsmann i Deutsche Marine. I Försvarsmakten (2009) tilsvarer den Regementsförvaltare (hæren) og Flottiljförvaltare (flåden og flyvevåbnet), selv om denne grad har rang over major.

Referencer 

Militære titler
Seniorsergent

En seniorsergent er en M231-stilling i Forsvaret og vil typisk have været oversergent i 8 år før. Uddannelsen er benævnt Videreuddannelsestrin II/Mellemleder (VUT-II/ML). Uddannelsen tager 13-20 uger afhængigt af det specifikke værn.

Uddannelsen gør seniorsergenten i stand til at fungere som sagsbehandler, kunne fungere indenfor forvaltning, samt planlægge og gennemføre komplette uddannelsesforløb for kursister.

I Hæren er en seniorsergent er som regel kommandobefalingsmand på kompagniniveau eller administrationsbefalingsmand på bataljons- og brigadeniveau. En seniorsergent kan også være skydeinstruktør på enhedsniveau eller være faglærer på Hærens skoler.

I Søværnet er en seniorsergent typisk daglig leder af en division på en større enhed eller faglærer på Søværnets Skoler.

I Flyvevåbnet kan en seniorsergent eksempelvis være 1. tekniker i en redningshelikopter eller loadmaster på et Herculesfly. 

En seniorsergent har dog på tværs af værnene typisk en rolle som sagsbehandler eller leder.

I Hjemmeværnet kan en seniorsergent være instruktør eller uddannelsesbefalingsmand på distriktsniveau. Seniorsergenter i Hjemmeværnet er lønnede.

Sammenligning med udlandet 
I NATO er rangkoden OR-8 tilknyttet seniorsergentgraden. Denne kode  tilkendegiver rangforholdet for militære ansatte imellem på tværs af  medlemslandene.
Svarer til Warrant Officer class II i den britiske hær og i Royal Navy (2004), Stabsfeldwebel i Bundeswehr og Stabsbootsmann i Bundesmarine.

Referencer 

Militære titler